|  |  |  |  |
| --- | --- | --- | --- |
| Teie |  | nr: |  |
| Meie | 06.10.2025 | nr: | 2-25-4737 |

**Konkurentsiamet**

**Maksejõuetuse teenistus**

info@konkurentsiamet

Ettepanek pankrotimenetluse läbiviimiseks avaliku uurimisena OÜ FinEst Wood (registrikood: 11694460) suhtes

Tartu Maakohtu menetluses on tsiviilasi 2-25-4737 Maaelu Edendamise Sihtasutuse avaldus OÜ FinEst Wood pankroti välja kuulutamiseks (menetlusdokumendid nähtavad e-toimiku kaudu). Kohus määras 11.09.2025.a määrusega PankrS § 30 lg 1 alusel pankrotiavalduse menetluse raugemise vältimiseks deposiidina makstava summa suuruseks 2000 eurot ja maksmise tähtajaks 14 päeva teate avaldamisest väljaandes Ametlikud Teadaanded. Ükski huvitatud isik ei ole deposiiti maksnud. Käesolevalt on välja kujunenud PankrS § 29 lg-s 1 nimetatud raugemise olukord.

PankrS § 19211 lg 1 ja 2 ning § 30 lg 5 kohaselt teeb kohus maksejõuetuse teenistusele ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 30 kohaselt menetluskulude katteks deposiiti. Ettepaneku saamisel võib maksejõuetuse teenistus teha kohtule põhjendatud avalduse pankrotimenetluse läbiviimiseks avaliku uurimisena, kui muul juhul pankrotiavalduse menetlus PankrS § 29 alusel raugeks.

Arvestades eeltoodut teeb kohus maksejõuetuse teenistusele ettepaneku otsustada avalduse esitamine või esitamata jätmine OÜ FinEst Wood pankrotimenetluse läbiviimiseks avaliku uurimisena hiljemalt **06.11.2025.**

Lugupidamisega

/Allkirjastatud digitaalselt/

Kristi Tooming

Kohtujurist

Digidokumendid saata: tmkjogeva.menetlus@kohus.ee.

Info saamine:

- istungisekretäri telefonil 620 0100, e-mail: pille.kaarepere@kohus.ee;

- kohtu kantselei üldtelefonil 620 0100, e-mail: tartumk.info@kohus.ee.